Document ID: 32004D0814

SKLEP SVETA
z dne 4. oktobra 2004
o sklenitvi Sporazuma med Evropsko skupnostjo in Republiko Kazahstan, ki spreminja Sporazum med Evropsko skupnostjo za premog in jeklo in Vlado Republike Kazahstan o trgovini z nekaterimi izdelki iz jekla
(2004/814/ES)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,
ob upoštevanju predloga Komisije,
ob upoštevanju naslednjega:
(1)
Sporazum o partnerstvu in sodelovanju med Evropskimi skupnostmi in njihovimi državami članicami in Republiko Kazahstan (1) je začel veljati 1. julija 1999.
(2)
Člen 17(1) Sporazuma o partnerstvu in sodelovanju določa, da trgovino z izdelki Evropske skupnosti za premog in jeklo (v nadaljevanju „ESPJ“) urejajo naslov III tega sporazuma, razen člena 11, in določbe sporazuma o količinskih ureditvah, ki zadevajo menjavo izdelkov ESPJ.
(3)
22. julija 2002 sta ESPJ in Vlada Republike Kazahstan sklenili tovrsten Sporazum o trgovini z nekaterimi izdelki iz jekla (2) (v nadaljevanju „Sporazum“), ki je bil v imenu ESPJ odobren s Sklepom Komisije 2002/654/ESPJ (3).
(4)
Pogodba ESPJ je prenehala veljati 23. julija 2002 in Evropska skupnost je prevzela vse pravice in obveznosti ESPJ.
(5)
Pogodbenici na podlagi člena 11(2) Sporazuma soglašata, da Sporazum ostane v veljavi ter da se tudi po prenehanju veljavnosti Pogodbe ohranijo vse pravice in obveznosti iz Sporazuma.
(6)
Pogodbenici sta se v skladu s členom 2(6) Sporazuma posvetovali in se sporazumeli o povečanju količinskih omejitev, določenih v Sporazumu, zaradi upoštevanja širitve Evropske unije.
(7)
Spremembo Sporazuma je treba odobriti -
SKLENIL:
Člen 1
1. Sporazum med Evropsko skupnostjo in Vlado Republike Kazahstan, ki spreminja Sporazum med ESPJ in Vlado Republike Kazahstan o trgovini z nekaterimi izdelki iz jekla, se odobri v imenu Skupnosti.
2. Besedilo Sporazuma, ki spreminja Sporazum (4), je priloženo temu sklepu.
Člen 2
Predsednik Sveta je pooblaščen, da določi osebo, pooblaščeno za podpis Sporazuma, ki bo zavezoval Skupnost.
V Luxembourgu, 4. oktobra 2004

Labels: 5
7
3
18
15